OpenLLM-France/wikimedia huggingface dataset:
# Ainara Manterola

Ainara Manterola Ikutza (Orio, Gipuzkoa, 1995eko ekainaren 19a) futbolari ohia da. Atzelari postuan jokatu izan du Real Sociedad, Oiartzun KE eta Añorgan.

## Ibilbidea

Kirolarekin oso lotutako familia bateko kidea Manterola, bere bi aitonak arraunlariak ziren, aita futboleko entrenatzailea, ama saskibaloi jokalaria eta ahizpa Leire ere futbol jokalaria da.
Futbolarekin lehen harremana Zarauzko plaieroetan izan zuen eta handik bere herriko taldean jokatzen hasi zen. Denbora gutxiz aritu zen bertan, 15 urterekin Real Sociedad-ek fitxatu zuen. 2011 - 2016 urte artean aritu zen bertan eta, ondoren, Oiartzunera joan zen. Bertan sei hilabete zeramatzala belauna hautsi zuen. Bi urte egin zituen talde honetan eta bere azken denboraldia Añorgan jokatu zuen. 24 urterekin hartu zuen futbola uzteko erabakia.
Honetaz gain, espainiar selekzioarekin ere jokatu du, 17 urte eta 19 urte azpikoekin.
Venezuelako emakumeen futbol selekzioko prestatzaile fisikoa da 2021 geroztik.

## Ikasketak

Futboleko ibilbidearekin batera, kirolarekin lotutako ikasketak ere egin zituen Manterolak. Jarduera Fisikoaren eta Kirolaren Zientzien gradua egin du eta, besteak beste, kiroleko lesioen prebentzio, interbentzio eta errekuperazio funtzionalean postgradua egin du. Gaur egun alor honetan egiten du lan.

## Sariak

* Donostiako Urrezko Danborra (2020)

## Erreferentziak

* ↑ (Gaztelaniaz) «Ainara Manterola :: Ainara Manterola Ikutza ::» www.ceroacero.es (Noiz kontsultatua: 2022-03-19).
* ↑ (Gaztelaniaz) Sebastián, Macarena Tejada | San. (2016-05-04). «Ainara Manterola: �Es un orgullo ser la bisnieta de Batista Oliden�» diariovasco.com (Noiz kontsultatua: 2022-03-19).
* 1 2 Kirolari Gaittun: 6. atala, Ainara Manterola. (Noiz kontsultatua: 2022-03-19).
* ↑ «Ainara Manterola oriotarra, Venezuelako nesken selekzioko prestatzaile fisiko berria» El Diario Vasco 2021-09-28 (Noiz kontsultatua: 2022-03-19).
* ↑ (Gaztelaniaz) SL, Gurenet Teknologia. «España sub-17 con Ane Otxoa de Zuazola y Ainara Manterola vuelve a ganar en el Europeo» Txapeldunak.com: Toda la actualidad del fútbol femenino vasco (Noiz kontsultatua: 2022-03-19).
* ↑ «Sentimiento Txuri Urdin: AINARA MANTEROLA, CON LA SUB19» Sentimiento Txuri Urdin 2013-03-06 (Noiz kontsultatua: 2022-03-19).
* ↑ «Ainara Manterola, Venezuelako selekzioko prestatzaile fisikoa: “Pamelak deitu zidan eta ez nuen dudarik izan“» EITB Euskal Irrati Telebista 2021-11-09 (Noiz kontsultatua: 2022-03-19).
* ↑ Arratibel Gascon, Ainara. «Urrezko Danborra Realeko futbol eta hockey taldeentzat» Berria (Noiz kontsultatua: 2020-01-20).
* ↑ «Realaren ereserkia ozen abestu dute Realeko neskek» www.eitb.eus (Noiz kontsultatua: 2020-01-20).

## Kanpo estekak

* Datuak: Q4697397
# Ainara Sanz

Ainara Sanz Vaz-Romero (Gasteiz, Araba, 1995eko urtarrilaren 15a) emakumezkoen Bizkaia-Durango talde profesionaleko euskal txirrindularia da.

## Taldeak
### Errepideko txirrindularitza

| Taldea | Herrialdea | Urteak |
| Bizkaia-Durango | EH | 2014-gaur egun |
* Datuak: Q21067337
# Ainara Otxotorena

Ainara Otxotorena Iriarte (Hernani, Gipuzkoa, 1984ko maiatzaren 23a ) irakaslea eta politikaria da.
2023ko ekainaren 17an Mañariko alkate bilakatu zen bigarren aldiz, 2023ko udal hauteskundeen ondoren, Euskal Herria Bildu koalizioaren hautagaitza gailentzearen ondorioz.

## Biografia

Hernanin jaio bazen ere, Mañarian bizi da Ainara.

### Irakasle

Magisteritza ikasketak egin zituen Donostian eta Goi Mailako Haur Hezkuntzako zikloa Ordizian. 2010etik Mañariko haurreskolan hezitzaile eta koordinatzaile lanetan dihardu.

### Politikari

2019ko urtarrilaren 14tik 27ra bitartean egindako barneko prozesu parte-hartzailean Mañariko EH Bilduren komunitateak zerrendaburu izateko proposatu zuen Ainara Otxotorena Iriarte, eta hauteskunde batzordeak proposamena egin ondoren, bere burua prest agertu zuen alkategai izateko.
2019ko ekainean alkate bilakatu zen, Endika Jaio koalizio kideari erreleboa hartuz, Euskal Herria Bilduk 189 botu lortu ondoren, EAJk 163 eskuratu zituen bitartean.
2023ko ekainaren 17an Mañariko Udalean egindako osoko bilkuran, Ainara Otxotorena Mañariko alkate izendatu zuten. Otxotorenak EH Bilduko lau zinegotzien bozka jaso zuen eta horrela, bere bigarren legegintzaldia hasi zuen alkate gisa.
Izendapen egunean honako adierazpenak egin zituen:
   “Mañaria ondo doa, hauteskundeetan herritarron babesa jaso genuen eta hemen hasiko da beste legegintzaldi berri bateko ibilbide polita. Udalean lanean egongo den taldea berriztu dugu, indarberritu egin gara, eta kalean inoiz baino babes handiagoa eta ilusio handiagoa sentitu dugu. Pertsonalki, herritar guztientzako erreferentea izan nahi dut, udalean eurentzako lanean ari den herritar-ordezkaria, herritarrokin berba asko eginda gauzak aurrera ateratzen dituena”

## Erreferentziak

* ↑ «Ainara Otxotorena izango da berriro EH Bilduren hautagaia Mañariko alkatetzari eusteko helburuarekin» durangon.com 2023-04-03 (Noiz kontsultatua: 2023-06-17).
* ↑ «Hego Euskal Herriko alkateak 2023ko ekainak 17» EITB 2023-06-18 (Noiz kontsultatua: 2023-06-23).
* 1 2 «Ainara Otxotorena izango da Mañariko EH Bilduren alkategaia udal-hauteskundeetan - Mañaria» Anboto.org (Noiz kontsultatua: 2023-06-17).
* ↑ «Ainara Otxotorena mantiene la Alcaldía de Mañaria para EH Bildu» durangon.com 2019-05-26 (Noiz kontsultatua: 2023-06-18).
* ↑ «Ainara Otxotorena izango da Mañariko alkatea beste lau urtez - Mañaria» Anboto.org (Noiz kontsultatua: 2023-06-17).

## Kanpo estekak

* Datuak: Q119685012
# Ainara Ruiz

Ainara Ruiz Benito (Gasteiz, 1968) itzultzailea da; lehenago euskara irakaslea izan da. Pertsona transexualen defentsarako eta gizarteratzearen aldeko Errespetuz elkarteko ekintzailea izan da, 2012. urtera arte.
Ikasketez Biologian lizentziaduna da. 2010ean Howard Phillips Lovecraften Eromenaren mendietan (ingelesez: At the Mountains of Madness) eleberria euskaratu zuen..

## Erreferentziak

* ↑ «Lovecraften "Eromenaren mendietan" euskaratu du Ainara Ruizek» Argia 2011-03-07.

## Kanpo estekak

* Datuak: Q57813405
# An Post

An Post (euskaraz, Posta) 1984tik aurrera Irlandako Errepublikako posta-hornitzailea da. Enpresa Posta Batasun Unibertsala erakundearen partaidea denez, herrialde horretako azken txokoraino iristen den posta-zerbitzu unibertsala eskaintzen du. Haren zerbitzuen artean, hauek daude: gutunen eta paketeen bidalketa, gordailu-kontuak, Swiftposta (zerbitzuen aurkezpen ondorengo Irlanda Osorako zerbitzua) eta EMS (nazioarteko presako posta).

## Historia

Enpresa 1984an sortu zen. Aurretik, 1983an Posta eta Telekomunikazio Zerbitzuen Legea edota Posta eta Telegrafo (P & T) saileko posta zerbitzu izenpean zegoen erakundea bi erakunde berritan banatu zen: bata An Post, eta bestea Telecom Éireann (gaur egun, Eircom). Egun, eta nahiz eta salneurrien jarraiko beherakada bat egon, An Post erakundearen bezero nagusiak Irlandako Errepublikan daude; hortaz herrialde horretako administrazio publikoaren sektoreko enpresarik handiena da.

## Kanpo estekak

* An Post enpresaren webgunea (Ingelesez)
* Datuak: Q482490
* Multimedia: An Post / Q482490
# An Lushan

An Lushan (安禄山) (703 – 757ko urtarrilaren 29a) Asia erdiko lider militarra izan zen. Harek aurrera eramandako errebolta baten ondorioz Tang dinastia amaitu zen.

## Biografia

An militarrak, hauxe zen bere abizena, jatorri turkiarra eta sogdianatarra zituen. Txinako Tang dinastiaren garaietan bizi izan zen. Li Linfu babespean 742an Iparrekialdeko mugako barruti baten gobernadore izatea lortu zuen. Li Linfu hilez gero Yang Guozhongen aurka aritu zen. Haren eraginez An Lushango matxinada jarri zen martxan; horrek Tang dinastiaren amaiera ekarri zuen. 756an, Louyangen bere burua enperadore izendatu zuen, Yan dinastiakoa. Ondoren, ekialdeko hiriburua, Chang'an, konkistatu zuen. Gerra hauek sofrimendu handia eragin zuten Txinan: zortzi urtetan 36 milioi pertsonetan jaitsi zen Txinako populazioa. Haren boterearen nagusitasunean zegoenean haren semeak hil zuen, 757ko otsailaren 2an. Anek sortutako errebolta 763an amatatua izan zen eta harekin An Lushanek sortutako dinastia.

## Erreferentziak

* ↑ https://web.archive.org/web/20160205004327/http://recuerdosdepandora.com/historia/la-rebelion-de-an-lushan-la-primera-gran-guerra/

## Kanpo estekak

* (Ingelesez): An Lushanen matxinada.
* (Ingelesez): An Lushanen biografia.
* Datuak: Q360559
* Multimedia: An Lushan / Q360559
# An Poc Ar Buile

An Poc Ar Buile (euskaraz Aker amorratua edo Aker eroa) Irlandako umorezko abesti herrikoi bat da. Irlanderaz abestu ohi da eta Corkeko konderrian jatorria du. Gaitzat bereak eta bi egiten dituen aker bihurri ba du.

## Hitzak

| Irlanderaz Ar mo ghabáil dom siar chun Droichead Uí Mhórdha, Píce i m’ dhóid is mé ag dul i meitheal, Cé chasfaí orm i gcumar ceoidh Ach pocán crón is é ar buile, Alliliú puilliliu, alliliú tá an poc ar buile. Do ritheamar trasna trí ruilleogach Is do ghluais an comhrac ar fud na muinge, Is treascairt dá bhfuair sé sna turtóga Chuas ina ainneoin ar a dhroim le fuinneamh Alliliú puilliliu, alliliú tá an poc ar buile. Níor fhág sé carraig go raibh scó (scabhat) ann Ná gur rith le fórsa chun mé a mhilleadh, Is ea ansin do chaith sé an léim ba mhó Le fána mhór na Faille Brice, Alliliú puilliliu, alliliú tá an poc ar buile. Bhí garda mór i mBaile an Róistigh Is bhailigh fórsaí chun sinn a chlipeadh, Do bhuail sé rop dá adhairc sa tóin air Is dá bhríste nua do dhein sé giobail, Alliliú puilliliu, alliliú tá an poc ar buile. I nDaingean Uí Chúis le haghaidh an tráthnóna Bí an sagart paróiste amach ‘nár gcoinnibh, Is é dúirt gurbh é an diabhal ba dhóigh leis A ghaibh an treo ar phocán buile! Alliliú puilliliu, alliliú tá an poc ar buile. | Euskaraz Behin Dromore zaharrean lutxoa eskuan dudala taldearekin elkartzeko martxan jarri naizelarik, Nor topatuko eta aker beltzaxka bat Ero antzean aldarte basatian orroe eginez, Alliliú puilliliu, alliliú tá aker eroa. Zuhaizka eta sastraketan zehar jarraitu zidan Eta laisterketak zingiran zehar barna segitu zuen, Bere adarrak ote artean harrapatu zituenean Eta asko pentsatu gabe bere bizkarrera jauzi egin nuen, Alliliú puilliliu, alliliú tá aker eroa. Ez zen gainetik pasatu ez genuen harkaitzik Ezta jauzi egin gabe ere, eta ni zaldun modura, Baina Faill Breach-en jauzi egin zuenean Zakur zahar busti baten gisa sentitu nintzen, Alliliú puilliliu, alliliú tá aker eroa. Rochestownen sarjentua jarri zenean Eta bere udaltzainekin gu geldiarazteko, Akerrak galtzak behera jeitsi zizkion Prakak eta tirante berriak txikituz, Alliliú puilliliu, alliliú tá aker eroa. Hurrengo arratsaldean Dingle-n Apaizak jarrera aldatzeko ohartu zigun, Eta pulpitutik ekaineko igandero zin egin zuen Aker eroaren atzean deabrua bera zegoela! Alliliú puilliliu, alliliú tá aker eroa. |

## Erreferentziak

* ↑ List of songs about Cork Ingelesezko Wikipedia

## Kanpo estekak

* An Poc Ar Buile abestia entzungai. TG4 telebista kateko marrazki bizidunak. (Gaeleraz)
* The Chieftains musika taldearen An Poc Ar Buile abestiaren bertsioa entzungai (Gaeleraz)* Liam Devally abeslaria An Poc Ar Buile abestia abesten entzungai (Gaeleraz)
* Seamus Ennis abeslaria An Poc Ar Buile abestia abesten entzungai (Gaeleraz)
* Gaelic Storm musika taldea An Poc Ar Buile abestia abesten entzungai (Gaeleraz)
* Datuak: Q12253404
# An Qixuan

An Qixuan (2000ko abenduaren 3a) Txinako kirolaria da eta arku-tiroan lehiatzen da, arku errekurbo modalitatean. 2024ko Parisko Olinpiar Jokoetan parte hartu zuen, zilarrezko domina bat lortuz taldeko proban (Li Jiaman eta Yang Xiaoleirekin batera).

## Nazioarteko palmaresa

Arku errekurboa :
| Olinpiar Jokoak ||||
| Urtea | Lekua | Domina | Proba |
| 2024 | Paris Frantzia | 02 ! | Emakumezkoak taldeka |

## Erreferentziak

* ↑ An Qixuan. .
* ↑ An Qixuan. Paris, 2024. .

# Kanpo estekak

* Datuak: Q67916445
* Multimedia: An Qixuan / Q67916445
# An Rinn

An Rinn (irlanderaz Rinn Ó gCuanach edo Rinn Ua gCuanach, eta ingelesez Ring) Irlandako Errepublikako hegoaldean dagoen Waterfordeko konderrian kokatzen den udalerria da. Penintsula txiki batean kokatzen den Gaeltacht eremuan dago (irlandera hiztunen eremua), hurbil duen Dungarvan hiritik 7 milatara.
An Rinn irlanderaz "lurmutur" esan nahi du, eta "Ring" jatorrizko irlanderazko izenaren ahoskera da.
An Rinn udalerriak inguruan auzo ugari ditu baina herrigune handiena Baile na nGall da. Eremu honek jasaten ari den hazkunde demografikoaren ondorio bezala hiru ikastetxe daude (bata ikastetxe nazionala eta beste 2. mailako ikastxeak, horietako bat Coláiste na Rinne irlanderazko ikastetxe edo Gaelscoil bat da), jatetxe bat, bost pub edo taberna, postetxea eta janari azkarra zerbitzatzen duten kate bateko denda bat ere badaude. Bi arrantza portu ere badaude (Baile na nGall eta Helvick), bi hondartza (Coinigéar eta Baile na nGall), bai eta Helvickeko leizea.

## Kanpo estekak

* Datuak: Q798788
* Multimedia: Ring, County Waterford / Q798788
# An Leadhb Gharbh

An Leadhb Gharbh (ingelesez Leabgarrow) Irlandako Donegalgo konderriaren ipar-mendebaldean dagoen Arranmore uharteko udalerri bat da. Gaeltacht eremuan dago, hots, irlandera hiztunen eremua. Udalerri honek posta bulegoa, ikastetxea eta ferrientzako portu ere badu. Bertara lur lehorrean dagoen Ailt an Chorráin udalerriko portutik itsasoratzen diren ferriak iristen dira.

## Iruditegia

* Ferria portuan.
* Ostatua.
* Ferria.

## Ikus gainera

* Arranmore

## Kanpo estekak

* Datuak: Q3596086
* Multimedia: Leabgarrow / Q3596086
# An Phoblacht

An Phoblacht (euskaraz Errepublika) Irlandako egunkari bat da. Berez Sinn Féin alderdiaren egunkari ofiziala da. Gaur egungo bere leloa An Phoblacht/Republican News da ("An Phoblacht/Errepublikar Albisteak").
Egunkari honek sortu zenetik hainbat birsorrera izan ditu: lehenbizikoz 1906an sortu zen, ondoren 1925 eta 1970an berrargitalpenak izan dituelarik. Azkenean 1979tik aurrera egunero argitaratu ohi da.

## Ikus gainera

* Republican News

## Kanpo estekak

* An Phoblacht egunkariaren webgunea (Ingelesez)
* Datuak: Q482484
* Multimedia: An Phoblacht / Q482484
# Stenodactylus

Stenodactylus Gekkonidae familiako narrasti genero bat da. Ekialde Hurbilan eta Afrikaren iparraldean bizi dira.

## Espezieak

* Stenodactylus affinis (Murray, 1884)
* Stenodactylus arabicus (Haas, 1957)
* Stenodactylus doriae (Blanford, 1874)
* Stenodactylus grandiceps Haas, 1952
* Stenodactylus leptocosymbotus Leviton & Anderson, 1967
* Stenodactylus petrii Anderson, 1896
* Stenodactylus pulcher Anderson, 1896
* Stenodactylus slevini Haas, 1957
* Stenodactylus stenurus Werner, 1899
* Stenodactylus sthenodactylus (Lichtenstein, 1823)
* Stenodactylus yemenensis Arnold, 1980

## Kanpo estekak

* Datuak: Q970322
* Multimedia: Stenodactylus / Q970322
* Espezieak: Stenodactylus
# Sozion Alexandriakoa

Sozion Alexandriakoa izenez bi pertsonaia ezberdin ezagutzen dira:
* Sozion Alexandriakoa (Peripatetikoa), (fl. K.a. 200-170), doxografo grekoa;
* Sozion Alexandriakoa (Pitagorikoa), Tiberio enperadore erromatarraren agintaldian bizi zen filosofo neopitagorikoa eta Senekaren maisua.
# Sozion Alexandriakoa (Peripatetikoa)

Sozion Alexandriakoa (antzinako grezieraz: Σωτίων, Sotion; fl. K.a. 200-170) doxografo eta filosofo greko bat izan zen. Bere bizitzari buruz ez da ezer ezagutzen. Διαδοχαί edo Jarraipenak izeneko doxografia idatzi zuen, non filosofoen berri ematen den eskolaz eskola antolaturik. Seguru asko Teofrastoren doxografian oinarrituta, idazkia guztiz galdu da. Diogenes Laerzio ordea lan horretan oinarritu ahal izan zen bere Filosofoen bizitzak lana osatzeko.
# Soñadores Natos

Soñadores Natos edo SÑ NT 2006. urtean Barañainen sorturiko rap eta reggae musika talde bat da. Euskaraz zein gazteleraz kantatzen du.

## Ibilbidea

1988 urtean jaiotako Aingeru, Xabier eta Urtzi barañaindarrek rap talde bat osatzea erabaki zuten 2004an eta Soñadores Natos taldeak 2006an egin zuen lehen agerpena, hasiera hartan DJ Dodo-k lagunduta. 2009an bere lehen lana plazaratu zuten ordurarte sortuta zituzten 19 abestiak biltzen zituena. Denborak aurrera egin ahala rapaz gain reggae musika ere barneratu dute, Soñadores Natos & La Reggae Banda izena hartuz. 2011 urtean bigarren izena alde batera utzi eta Soñadores Natos edo SÑ NT bihurtu dira.

## Taldekideak

Gaur egun 12 kidek osatzen dute taldea:
* Arkaitz – Bateria
* Lutxo – Baxua
* Aritz – Gitarra
* Adrien – Teklatua
* Mikel – Saxofoia
* Joanna – Tronpeta
* Sergio Pejenaute – Tronboia
* Sergio Paricio – Perkusioa eta gitarra akustikoa
* Alberto – Dj Dodo
* Xabier – ahotsa
* Aingeru – ahotsa
* Urtzi - ahotsa

## Diskografia

* Sencillo equilibrio (2009, autoekoizpena)
* Desde la estrella que me mantiene vivo (2011, autoekoizpena) - Xabi
* SÑNT - Colaboraciones y temas inéditos (2008-2011) (2011, autoekoizpena)
* La luz de la calle (2013, autoekoizpena)
* Maxi 2014 (2014, autoekoizpena)
* Maxi Vol.II (2014, autoekoizpena)
* Pasando buenos ratos (2011-2016) (2016, autoekoizpena)

## Erreferentziak

* ↑ Pasando buenos ratos (2011-2016), by Soñadores natos. (Noiz kontsultatua: 2017-12-22).

## Kanpo estekak

* natosound.bandcamp
* Datuak: Q61363343
# Sočanicako basilika

Sočanicako basilika Kosovoko Sočanica herrian, Leposavićen, dagoen IX. mende-X. mendeko eliza ortodoxo ezaguna da.

## Historia

Datu asko ez daude basilika honen inguruan. Antza, inguruan aurkitutako aztarnen arabera, XI. eta XII. mendean erabilia izan zen. Esteban Uroš II.a Milutin (893-927) erregearen garaian tokia Sečenica izenarekin ezagutzen zen.

## Kanpo estekak

* Datuak: Q4451407
# Soľ

Soľ Eslovakiako udalerri bat da, Vranov nad Topľouko barrutian kokatuta. 10,29 km²ko azalera du eta 2544 biztanle 2017ko datuen arabera.

## Historia

Idatzizko lehen aipamena 1252. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1074168
* Multimedia: Soľ / Q1074168
# Soľník

Soľník Eslovakiako udalerri bat da, Stopkoveko barrutian kokatuta. 4,39 km²ko azalera du eta 34 biztanle 2017ko datuen arabera.

## Historia

Idatzizko lehen aipamena 1454. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q1186869
* Multimedia: Soľník / Q1186869
# Soñua

Soñua, 1980ko hamarkadan Marino Goñik sortu zuen Euskal Herriko diskoetxea izan zen. Euskal Rock Erradikalarekin sorrerarekin batera sortu zen Soñua eta garrantzi handia izan zuen urte haietan, urte horietako talde askok diskoetxe honekin atera baitzituzten beraien lehen lanak. Adibide bezala, Kortatu, Hertzainak edo Cicatriz bezalako taldeak ditugu.
1990eko hamarkadan, Oihuka diskoetxeak Soñuaren lan asko berrargitaratu egin zituen.

## Kanpo estekak

* Datuak: Q9079211
# Sołectwo

Sołectwo (ahoskera: (Audio·info)) Poloniako udalerri (polonieraz: gmina) baten barruan era daitekeen administrazio-entitate bat da. Nahiz eta askotan udalerriak herri bakarraz osatuta egon, udalerri handiagoak hainbat sołectwoz, herriz eta auzoz osatuta egon daitezke.
Udalek zehazten dituzte sołectwoen mugak, jarduerak eta haien organoak.
Ezberdintasunak ezberdintasun, sołectwoak Arabako eta Nafarroa Garaiko kontzejuekin pareka daitezke.
2018ko abenduaren 31ko datuen arabera 40.740 sołectwo zeuden Polonian.

## Ezaugarriak

Sołectwoaren organo erabakitzailea herri batzarra (polonieraz: zebranie wiejskie) da. Administratzaileari sołtys (ahoskera: [ˈsɔw.tɨs]) deritzo. Sołtysaren jarduerak sołectwoaren gobernuaren (polonieraz: rada sołectwa) babesa beharrezkoa du. Herritarrek aukeratzen dituzte sołtysa eta gobernuko batzarkideak boto zuzen eta sekretu bidez.

## Erreferentziak

* ↑ (Polonieraz)(Ingelesez) Główny Urząd Statystyczny. (2019-07-15). «2. Organizacja państwa - Organization of the state» Mały Rocznik Statystyczny Polski 2019 - Concise Statistical Yearbook of Poland 2019 (Varsovia): 64. or. ISSN 1640-3630. (Noiz kontsultatua: 2020-03-23).
* ↑ (Polonieraz) «(Art. 36) Ustawa z dnia 8 marca 1990 r. o samorządzie gminnym» Dz.U. 2019 poz. 506 2019-02-22 (Noiz kontsultatua: 2020-03-23).

## Ikus, gainera

* Voivoderri
* Gmina

## Kanpo estekak

* Datuak: Q1512068
# Sozzago

Sozzago Italiako udalerri bat da. Novarako probintzian kokatuta dago, Piemonte eskualdean. 1.086 biztanle ditu, 12,92 kilometro koadroko azaleran banatuta.

## Mugakideak

Sozzagok honako udalerri hauekin egiten du muga:
Cassolnovo Cerano Terdobbiate Trecate Garbagna Novarese

## Kanpo estekak

* Datuak: Q22632
* Multimedia: Sozzago / Q22632
# Soľnička

Soľnička Eslovakiako udalerri bat da, Trebišoveko barrutian kokatuta. 6,16 km²ko azalera du eta 231 biztanle 2017ko datuen arabera.

## Historia

Idatzizko lehen aipamena 1332. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q1072653
* Multimedia: Soľnička / Q1072653
# Ana Maria Brunswick-Lüneburgekoa

Ana Maria Brunswich-Lüneburgekoa edo Ana Maria Brunswick-Göttingen-Calenbergekoa (Hann. Münden, 1532ko apirilaren 23 – Gurievsk, 1568ko martxoaren 20a) Brunswick-Lüneburgeko dukesa izan zen jaiotzez eta Prusiako dukesa ezkontzaz.
Erik I.a Brunswick-Calenbergekoaren eta Elixabete Brandenburgekoaren alaba izan zen. 1550an Alberto I.a Brandenburgo-Ansbachekoarekin ezkondu zen, 1525an Prusiako lehen duke izendatu zutena. Bere bigarren emaztea izan zen. Alberto izurri bubonikoaren ondorioz hil zen 1568ko martxoaren 20an Tapiau gazteluan. Ana Maria 16 ordu beranduago hil zen, arrazoi berdina dela eta.
Alaba bat, Elixabete, eta seme bat, Alberto Frederiko Prusiakoa, izan zituzten.
* Datuak: Q463669
* Multimedia: Anna Marie of Brunswick-Lüneburg / Q463669
# Ana Madariaga

Ana Madariaga Ugarte (Portugalete, 1963ko maiatzaren 13a) bizkaitar politikari jeltzalea eta pedagogoa da.

## Bizitza

1986az geroztik Pedagogian lizentziaduna da Deustuko Unibertsitatean. 1989az geroztik Hezkuntza Berezian masterduna da.
1991etik 1995era zinegotzi egon zen Portugaleteko Udalean. 1995etik 1999ra Portugaleteko alkate-tenientea eta Gizarte Ongizate eta Drogazaletasun Arloko delegatua izan zen. 1996tik 1999ra Bizkaiko Batzar Nagusietako batzarkidea izan zen. 1999tik 2003ra Bizkaiko Kultura ahalduna izan zen. Ondoren, hiru legegintzalditan jarraian, 2003tik 2015era, Bizkaiko Batzar Nagusietako lehendakaria izan zen.
* Datuak: Q51041870
# Ana Maria Danimarkakoa

Ana Maria Danimarkakoa (grezieraz: Άννα-Μαρία; Amalienborg jauregia, Kopenhage, 1946ko abuztuaren 30a) Greziako erregina ezkontidea izan zen 1964tik 1973ra.
Frederiko IX.a Danimarkakoaren eta Ingrid Suediakoaren alaba izan zen. 1964ko irailean Konstantino II.a Greziakoa erregearekin ezkondu zen eta bost seme-alaba [zituzten (Alexia, Pavlos, Nikolaos, Theodora eta Philippos).
1967ko abenduan Greziatik erbesteratu zen bere senarrarekin batera eta 1973an diktadura militarrak errepublika aldarrikatu zuen Grezian.
* Datuak: Q564889
* Multimedia: Queen Anne-Marie of Greece / Q564889
# Ana Maria Brandeburgo Bayreuthekoa

Ana Maria Brandeburgo-Bayreuthekoa edo Ana Maria Hohenzollern (Bayreuth 1609ko abenduak 30-Ödenburg, 1680ko maiatzak 8), alemaniar noble bat izan zen. Kristian Brandeburgo-Bayreuthekoa margravea eta Maria Prusiakoaren (hau Maria Leonor Clevesekoa eta Alberto Frederiko Prusiakoaren alaba zelarik) hirugarren alaba izan zen.
1639ko urriak 23an ezkondu zen Joan Andoni I.a Eggenbergekoa (1610-1649) printzearekin.
Bere bizitzari buruz oso gutxi ezagutzen da, eta seme-alabarik izan ote zuen ere ez da ezagutzen.